CELEX: 52015JC0007
Language: hu
Date: 2015-03-06
Title: Együttes javaslat A TANÁCS RENDELETE a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU tanácsi rendelet módosításáról

EURÓPAI BIZOTTSÁG
            Brüsszel, 2015.3.6.
            JOIN(2015) 7 final
            2015/0064(NLE)
            Együttes javaslat
            A TANÁCS RENDELETE
            a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU tanácsi rendelet módosításáról
            
               
         
         
            
               INDOKOLÁS
            
            
               (1)A Tanács 2013. december 23-án elfogadta a Közép-afrikai Köztársasággal szembeni korlátozó intézkedésekről szóló 2013/798/KKBP határozatot, amely az Egyesült Nemzetek Biztonsági Tanácsa 2013. december 5-i 2127 (2013) számú határozatának megfelelően fegyverembargóról rendelkezik.
            
            
               (2)Az Egyesült Nemzetek Biztonsági Tanácsa 2015. január 22-én elfogadta a 2196 (2015) számú határozatot, amellyel pontosította a fegyverembargó hatályát és módosította a vagyoni eszközök befagyasztására vonatkozó kritériumokat. A Tanács a 2196 (2015) számú ENSZ BT-határozat érvényre juttatása érdekében határozatot készít elő a 2013/798/KKBP határozat módosítására vonatkozóan. 
            
            
               (3)Az Unió külügyi és biztonságpolitikai főképviselőjének és a Bizottságnak ezért a Közép-afrikai Köztársaságban kialakult helyzetre tekintettel korlátozó intézkedések meghozataláról szóló rendeletre irányuló új javaslatot kell tennie. 
            
            
               2015/0064 (NLE)
            
            
               Együttes javaslat
            
            
               A TANÁCS RENDELETE
            
            
               a Közép-afrikai Köztársaságban kialakult helyzetre tekintettel korlátozó intézkedések meghozataláról szóló 224/2014/EU tanácsi rendelet módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 215. cikkére,
            
            
               tekintettel a Közép-afrikai Köztársasággal szembeni korlátozó intézkedésekről szóló, 2013. december 23-i 2013/798/KKBP tanácsi határozatra
                  1
               ,
            
            
               tekintettel az Unió külügyi és biztonságpolitikai főképviselője és az Európai Bizottság együttes javaslatára,
            
            
               mivel:
            
            
               (1)A 224/2014/EU tanácsi rendelet
                  2
                hatályba léptet a 2013/798/KKBP határozatban előírt egyes intézkedéseket.
            
            
               (2)Az Egyesült Nemzetek Biztonsági Tanácsának (ENSZ BT) 2013. december 5-i 2127 (2013) számú határozata és 2014. január 28-i 2134 (2014) számú határozata, valamint a 2013/798/KKBP tanácsi határozat fegyverembargóról rendelkezik a Közép-afrikai Köztársasággal szemben és előírja azon személyek pénzeszközeinek és gazdasági erőforrásainak befagyasztását, akik részt vesznek a Közép-afrikai Köztársaság békéjét, biztonságát vagy stabilitását veszélyeztető cselekményekben vagy támogatják azokat.
            
            
               (3)Az Egyesült Nemzetek Biztonsági Tanácsa 2015. január 22-én elfogadta a 2196 (2015) számú határozatot, amellyel kiterjesztette a fegyverembargó, valamint a vagyoni eszközök befagyasztásának hatályát. A Tanács a (KKBP) 2015/... tanácsi határozatban a kritériumok hatálya ennek megfelelő kiterjesztéséről határozott. 
            
            
               (4)Az említett intézkedések az Európai Unió működéséről szóló szerződés hatálya alá tartoznak, ennélfogva – különösen a tagállamokban tevékenykedő gazdasági szereplők által történő egységes alkalmazásuk biztosítása céljából – a végrehajtásukhoz uniós szintű jogszabály szükséges.
            
            
               (5)A 224/2014/EU rendeletet ezért módosítani kell,
            
            
         
         
            
               ELFOGADTA EZT A RENDELETET:
            
            
               1. cikk
            
            
               A 224/2014/EU rendelet 5. cikkének (3) bekezdése a következőképpen módosul: 
            
            
               1. Az e) pont helyébe a következő szöveg lép:
            
            
               „e)
                     a Közép-afrikai Köztársaságban lévő vagy onnan származó természeti erőforrások – többek között a gyémánt, az arany, a vadon élő állatok és növények, valamint az ezekből készült termékek – illegális kiaknázásán vagy kereskedelmén keresztül támogatást nyújtanak fegyveres csoportoknak vagy bűnszövetkezeteknek;”
            
            
               2. A h) pont helyébe a következő szöveg lép:
            
            
               „h) 
                     a szankcióbizottság által jegyzékbe vett valamely szervezet vezetői, vagy a szankcióbizottság által jegyzékbe vett személy vagy szervezet támogatói, illetve a személy vagy szervezet érdekében, nevében vagy irányítása szerint cselekedtek;”
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 352., 2013.12.24., 51. o.
               
               
                  
                     (2)
                  A Tanács 2014. március 10-i 224/2014/EU rendelete a Közép-afrikai Köztársaságban kialakult helyzetre tekintettel korlátozó intézkedések meghozataláról (HL L 70., 2014.3.11., 1. o.).